text: मुंबई: लोकप्रिय बांग्ला अभिनेत्री रुपांजना मित्रा का कहना है कि वह असल जीवन में आगामी टेलीविजन धारावाहिक ‘जय कन्हैया लाल की’ की भूमिका से पूरी तरह अलग हैं। रुपांजना ने कहा, “डाली की भूमिका निभाना चुनौतीपूर्ण है, क्योंकि वह जिद्दी, लापरवाह, जल्दी गुस्सा होने वाली और सनकी लड़की है। मैंने किरदार के साथ पूरा न्याय करने की कोशिश की है। मैंने खुद को डाली के किरदार में ढालने के लिए कड़ी मेहनत की है क्योंकि डाली मुझसे पूरी तरह अलग है।”